CELEX: 32014D0873
Language: sl
Date: 2014-12-03 00:00:00
Title: 2014/873/EU: Izvedbeni sklep Komisije z dne 3. decembra 2014 o razveljavitvi Odločbe 2002/249/ES o nekaterih zaščitnih ukrepih v zvezi z nekaterimi ribiškimi proizvodi in proizvodi iz ribogojstva, namenjenimi za prehrano ljudi in uvoženimi iz Mjanmara (notificirano pod dokumentarno številko C(2014) 9057)  Besedilo velja za EGP

5.12.2014   
            
            
               SL
            
            
               Uradni list Evropske unije
            
            
               L 349/61
            
         IZVEDBENI SKLEP KOMISIJE
   z dne 3. decembra 2014
   o razveljavitvi Odločbe 2002/249/ES o nekaterih zaščitnih ukrepih v zvezi z nekaterimi ribiškimi proizvodi in proizvodi iz ribogojstva, namenjenimi za prehrano ljudi in uvoženimi iz Mjanmara
   
      
         (notificirano pod dokumentarno številko C(2014) 9057)
      
   
   (Besedilo velja za EGP)
   
      (2014/873/EU)
   
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (1), ter zlasti člena 53(1) Uredbe,
   ob upoštevanju Direktive Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav (2), in zlasti člena 22(1) Direktive,
   ob upoštevanju naslednjega:
   
               (1)
            
            
               Odločba Komisije 2002/249/ES (3) določa nekatere zaščitne ukrepe v zvezi z nekaterimi ribiškimi proizvodi in proizvodi iz ribogojstva, namenjenimi za prehrano ljudi in uvoženimi iz Mjanmara, in določa teste, ki jih morajo opraviti države članice za kozice.
            
         
               (2)
            
            
               Odločba 2002/249/ES določa, da se glede na jamstva pristojnih organov Mjanmara in rezultate testov, ki jih opravijo države članice, opravi revizija navedene odločbe.
            
         
               (3)
            
            
               Uvoz proizvodov iz ribogojstva iz Mjanmara v EU ni dovoljen.
            
         
               (4)
            
            
               Vse uporabe kloramfenikola in nitrofuranov za ribiške proizvode in proizvode iz ribogojstva so v Mjanmaru z državno direktivo 6/2011 prepovedane od 16. novembra 2011.
            
         
               (5)
            
            
               Pristojni organi Mjanmara so od začetka veljavnosti prepovedi opravili teste spremljanja ribiških proizvodov, ki so bili negativni na prisotnost kloramfenikola in nitrofuranov.
            
         
               (6)
            
            
               Od junija 2009 ni noben test, ki so ga za kozice, uvožene iz Mjanmara, opravile države članice, kot je navedeno v členu 2 Odločbe 2002/249/ES, imel nezadovoljivega rezultata. Zato ni več potrebno opravljati testov vsake pošiljke, zlasti za ugotavljanje prisotnosti kloramfenikola.
            
         
               (7)
            
            
               Odločbo 2002/249/ES bi bilo zato treba ustrezno razveljaviti.
            
         
               (8)
            
            
               Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Odločba 2002/249/ES se razveljavi.
   Člen 2
   Ta sklep je naslovljen na države članice.
   
      V Bruslju, 3. decembra 2014
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 31, 1.2.2002, str. 1.
   
      (2)  UL L 24, 30.1.1998, str. 9.
   
      (3)  Odločba Komisije 2002/249/ES z dne 27. marca 2002 o nekaterih zaščitnih ukrepih v zvezi z nekaterimi ribiškimi proizvodi in proizvodi iz ribogojstva, namenjenih za prehrano ljudi in uvoženih iz Mjanmarja (UL L 84, 28.3.2002, str. 73).